als_Latn dik_Latn sag_Latn
Casanova & Hernandes, studioja hollandeze fituese të Muzeut MarubiKulturë Monday, March 31st, 2014
Projekti i “Casanova& Hernandes” u përzgjodh më i miri ndër pesë projektet finalistë që do të restaurojë Fototekën Marubi. Casanova dhe Hernandes është studioja hollandeze që ka prezantuar një projekt të realizuar nga arkitekt spanjoll.
Në prezantimin e fituesit, anëtari i jurisë, Drejtori i Qendrës Arkitekturore në Vjenë Dietmar Steiner, tha: “Nuk prisja që një projekt kaq i vogël të kishte një gamë kaq të gjerë zgjidhjesh nga arkitektësh. Kjo është provë e konkurrimit arkitekturor për të gjetur një përzgjedhje.”
Në konkursin ndërkombëtar të projektimit të Muzeut Kombëtar të Fotografisë “Marubi”, aplikuan gjithsej 26 studio, ndërsa faza e parë, e mbyllur më 28 shkurt, me përzgjodhi listën me 5 studiot fituese. Fototeka “Marubi” pritet të jetë pjesë e një itinerari turistik të vendeve të Adriatikut, ku do të përfshihen objektet e trashëgimisë kulturore të përbashkët, që do të rikonstruktohen dhe pajisen për t’u bërë të arritshme nga vizitorët.
Ndërkohë më parë kryeministri Edi Rama kishte shkruar në Facebook në lidhje me konkursin e fototekës “Marubi”: “Konkursi ndërkombëtar për muzeun Marubi në Shkodër. Më në fund thesari i Marubëve do dalë nga burgu i harresës e lagështirës”, shkruan kryeministri Edi Rama në Facebook, pak para se të nisë edhe prezantimi publik i projekteve për këtë muze.
Duke folur në këtë aktivitet, Rama tha se, këtë thesar duhet që ta heqim nga ai vend i papërshtatshëm. “Ta kalojnë thesarin nga vendi krejt i papërshtatshëm në vendin që meriton”, deklaroi kryeministri. Konkursi për Muzeun “Marubi”, ka nisur në orët e paradites dhe fjalën e hapjes e mbajti ministrja e Kulturës, Mirela Kumbaro e cila tha se, pasuria e dinastisë Marubi është pasuri për të gjithë. Restaurimi i fototekes “Marubi” është vlerësuar si një lajm i mirë, por që mbërritja e shefit të qeverisë është shoqëruar nën masa policorë të rrepta. Shkodranët të pamësuar me këtë atmosferë “shtërnguese” kanë vëzhguar nga larg, në lartësi të objekteve masa sigurie sa kohë që kryeministri ishte në aktivitetin e “Marubit”.
als_Latn als_Latn als_Latn als_Latn als_Latn als_Latn